ทางหลวงแผ่นดินญี่ปุ่นหมายเลข 1

ทางหลวงหมายเลข 1 ของประเทศญี่ปุ่น คือ ทางหลวงขนาดใหญ่บนเกาะฮนชู เชื่อมระหว่างเขตชูโอของโตเกียว ในภูมิภาคคันโต กับนครโอซากะ จังหวัดโอซากะ ในภูมิภาคคันไซ ตัวถนนทอดผ่านไปบนภูมิภาคชูบุ ถนนเส้นนี้มาจากเส้นทางตะวันตกถนนโทไกโดเดิม ที่เชื่อมจากโตเกียวไปยังเกียวโต และถนนเกียวไกโดเดิม ที่ไปยังโอซากะ โดยช่วงระหว่างโตเกียวถึงจังหวัดไอจิ ถูกขนาบด้วยทางด่วนโทเม จากจุดนั้นถึงจังหวัดมิเอะ ถูกขนาบด้วยทางด่วนฮิงาชิเมฮัง และจากจังหวัดชิงะถึงโอซากะ ถูกขนาบด้วยทางด่วนเมชิง ทางหลวงสายนี้มีระยะทางรวม 565.4 กิโลเมตร ที่ปลายฝั่งตะวันออกในนิฮมบาชิ เขตชูโอ โตเกียว ทางหลวงนี้บรรจบกับทางหลวงหมายเลข 4, 6, 14, 15, 17 และ 20 ที่ปลายฝั่งตะวันตกในอูเมดะ เขตคิตะ โอซากะ เชื่อมต่อกับทางหลวงหมายเลข 2, 25, 26 และทางหลวงอื่น ๆ

ทางหลวงหมายเลข 1 นั้นเชื่อมโตเกียวกับเมืองหลักของจังหวัดที่สำคัญ ได้แก่ โยโกฮามะ (จังหวัดคานางาวะ) ชิซูโอกะ นาโงยะ (จังหวัดไอจิ) โอตสึ (จังหวัดชิงะ) เกียวโต และโอซากะ

ข้อมูลถนน 
 ความยาว: 565.4 กิโลเมตร (351.3 ไมล์)
 จุดกำเนิด: นิฮมบาชิ เขตชูโอ โตเกียว (จุดกำเนิดของทางหลวงหมายเลข 4, 6, 14, 15, 17 และ 20)
 ปลายทาง: อูเมดะ เขตคิตะ โอซากะ (สิ้นสุด ณ จุดกำเนิดของทางหลวงหมายเลข 2, 26, 163 และ 165 และปลายทางของทางหลวงหมายเลข 25 และ 176)
 เมืองใหญ่: คาวาซากิ โยโกฮามะ โอดาวาระ นูมาซุ ชิซูโอกะ ฮามามัตสึ นาโงยะ ยกกาอิจิ โอตสึ เกียวโต และโอซากะ

ประวัติศาสตร์ 
 4 ธันวาคม 2495: เป็นทางหลวงระดับแรกหมายเลข 1 (จากโตเกียวถึงโอซากะ)
 1 เมษายน 2508: เป็นทางหลวงทั่วไปหมายเลข 1 (จากโตเกียวถึงโอซากะ)

ส่วนที่ทับซ้อนกัน 
 ในชูโอ: ทางหลวงหมายเลข 15
 จากจุดกำเนิดถึงเขตชิโยดะ (สี่แยกซากูราดะมง) : ทางหลวงหมายเลข 20
 ในนครโยโกฮามะ จากสี่แยกทากาชิมะโจ ถึงสี่แยกฮามามัตสึโจ: ทางหลวงหมายเลข 16
 จากนครโอดาวาระ ถึงเมืองฮาโกเนะ (สี่แยกมิยาโนชิตะ) : ทางหลวงหมายเลข 138
 จากนครฮามามัตสึ (สี่แยกชิโนฮาระ) ถึง นครโคไซ (ทางแยกต่างระดับโอกูราโดะ) : ทางหลวงหมายเลข 42

ระเบียงภาพ

อ้างอิง 

ทางหลวงแผ่นดินในประเทศญี่ปุ่น
การขนส่งในโตเกียว
การขนส่งในจังหวัดคานางาวะ
การขนส่งในจังหวัดชิซูโอกะ
การขนส่งในจังหวัดไอจิ
การขนส่งในจังหวัดมิเอะ
การขนส่งในจังหวัดชิงะ
การขนส่งในจังหวัดเกียวโต
การขนส่งในจังหวัดโอซากะ